चार कृषि अधिकारियों की पदोन्नति पर मुख्यमंत्री का आभार जताया
शिमला | कृषिविभाग ने बुधवार को चार कृषि अधिकारियों को उपकृषि निदेशक परियोजना निदेशक आत्मा के पद पर पदोन्नति दे दी है। इसके लिए सरकार ने बुधवार को अधिसूचना जारी कर दी है। पदोन्नति पाने वाले अधिकारियों में सहायक कृषि विपणन अधिकारी शिमला डॉ. रतन चंद भारद्वाज को कृषि उपनिदेशक निदेशालय शिमला, मृदा परीक्षण अधिकारी ऊना डॉ. विद्या सागर को परियोजना निदेशक आत्मा सोलन, भू-संरक्षण अधिकारी पालमपुर डॉ. अश्वनी कौल को परियोजना निदेशक आत्मा शिमला तथा वाद विशेषज्ञ बैजनाथ खंड डॉ. विनता सूद को परियोजना निदेशक आत्मा पालमपुर नियुक्त किया गया है। इसके लिए कृषि उपनिदेशक डॉ. रमेश चंद ने मुख्यमंत्री वीरभद्र सिंह, कृषि मंत्री अतिरिक्त मुख्य सचिव कृषि का आभार जताया है।
hin_Deva hin_Deva